kardosdrur/scandi-wiki huggingface dataset:
Cimbalom

En Cimbalom eller et hakkebræt er en dulcimer, en slags kordofon, bestående af en stor trapezformet kasse med metalstrenge spændt ud på tværs af toppen. Det er et musikinstrument som normalt findes i gruppen af østeuropæiske nationer og kulturer som Østrig-Ungarn bestod af; det moderne Ungarn, Rumænien, Moldova Ukraine, Polen, Tjekkiet og Slovakiet.

Cimbalomen spilles som oftest ved at slå to pinde mod strengene. Stålstrengenes diskante toner er arrangeret i grupper på 4 og er indstillet i enklang. Basstrengene, der er overspundet med kobber, er arrangeret i grupper af 3 og er også indstillet i enklang. Hornbostel-Sachs's system for klassificering af musikinstrumenter har registreret cimbalomen med nummeret 314.122-4,5. Endvidere er instrumentets navn også betegnelsen for tidligere og mindre udgaver af cimbalomen, samt folkemusiks cimbalomer i forskellige tonegrupperinger, strygerarrangementer og kassetyper.

Kildehenvisninger 

Strengeinstrumenter
Dale Hawkins

Delmar Allen Hawkins, bedre kendt som Dale Hawkins, var en rock'n'roll sanger og komponist fra USA.

Diskografi 
 L.A.,Memphis & Tyler,Texas (1969)

Sangere fra USA
Komponister fra USA
Personer fra Louisiana
Enrique Ballestrero

Enrique Ballestrero (18. januar 1905 – 11. oktober 1969) var en uruguayansk fodboldspiller, der som målmand på Uruguays landshold vandt guld ved VM i 1930 på hjemmebane. Han spillede i alle uruguayanernes fire kampe i turneringen, og opnåede i alt 19 landskampe.

Ballestrero spillede på klubplan blandt andet for Rampla Juniors i hjemlandet.

Referencer 

Fodboldspillere fra Uruguay
Verdensmestre i fodbold
Juan Carlos Calvo

Juan Carlos Calvo (26. juni 1906 – 12. oktober 1977) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var dog ikke på banen i turneringen.

Calvo spillede på klubplan for Miramar Misiones i hjemlandet.

Referencer 

Fodboldspillere fra Uruguay
Verdensmestre i fodbold
Toppen af Poppen (album)

Toppen af Poppen er et opsamlingsalbum med den musik der blev fremført i første sæson af TV2-programmet Toppen af Poppen, der blev sendt i februar og marts 2011. Albummet udkom den 18. marts 2011 på Sony Music.

Spor 

"Jeg Vil Altid (Elske Dig For Evigt)" indeholder elementer af "Elsker dig for evigt", fremført af Lars H.U.G. og skrevet af Johnny Voss og Lars H.U.G.
"Engleben" indeholder elementer af "Havfruen", fremført af Szhirley og skrevet af Szhirley, Rasmus Nøhr, Jonas Gülstorff, Rune Rask, og Jonas Vestergaard.
"Sig Hej Til The Bad Guy" indeholder elementer af "Bow (For the Bad Girls)", fremført af Anna David og skrevet af Anna David og Mads Haugaard.

Referencer 

Album fra 2011
Popalbum fra Danmark
Miguel Capuccini

Miguel Capuccini (5. januar 1904 – 9. juni 1980) var en uruguayansk fodboldspiller, der som målmand på Uruguays landshold vandt guld ved VM i 1930 på hjemmebane. Han var dog ikke på banen i turneringen. I alt nåede han at spille seks landskampe.

Capuccini spillede på klubplan for CA Peñarol i hjemlandet.

Referencer 

Fodboldspillere fra Uruguay
Fodboldspillere fra Club Atlético Peñarol
Verdensmestre i fodbold
Peter Laigaard

Peter Laigaard (født 25. januar 1965 i Hersom) er medlem af byrådet i Frederikshavn Kommune for Liberal Alliance og fra 2011 tillige folketingskandidat i Nordjyllands Storkreds. Han har tidligere været medlem af Venstre. I 2010 stiftede han den første lokalafdeling af Liberal Alliance i Nordjyllands Storkreds.

Baggrund 
Peter Laigaard blev født i Hersom i 1965 som søn af Vagn Laigaard og Jenny Verner Pedersen, der også havde sønnen Niels. Familien drev landbrug og forpagtede det lokale forsamlingshus.
Peter Laigaard gik i Bjerregrav Skole indtil 7. klasse og derpå i Møldrup Skole i 8. og 9. klasse. På Viborg Katedralskole fik han i 1984 Studentereksamen, og han fortsatte på Aalborg Universitet hvor han blev cand.merc.jur. i 1989.

Laigaard arbejdede hos Shell i Norge indtil 1991 da han blev direktionsassistent for Bent Nielsen frem til 1994. Han blev i 1997 ansat på Frederikshavn Handelsskole.

Sportslig karriere 
Peter Laigaard har haft en betydelig karriere indenfor håndbold.
Han har spillet for Hobro IK, Viking Stavanger, Ikast FS og Aalborg KFUM.
I 1989 var han nummer tre på topscorelisten i Norges bedste række.
En knæskade satte en stopper for hans håndboldspil på eliteplan, men han fortsatte som spillende træner i det nordjyske, som ungdomstræner og som sportschef for Frederikshavn FOX.

Politisk karriere 
Ved kommunalvalget 2009 stillede Peter Laigaard op i Frederikshavn Kommune for partiet Venstre og blev valgt. På konstitueringsnatten forlod han partiet, da han ikke var enig i den konstitueringsaftale som blev indgået med Socialistisk Folkeparti.

Peter Laigaard repræsenterer nu Liberal Alliance i Frederikshavn Byråd, hvor han tillige har plads i kultur og fritidsudvalget og folkeoplysningsudvalget.

Den 22. oktober 2014 indtrådte Peter Laigaard som stedfortræder for Thyra Frank i Folketinget for Liberal Alliance.

Kildehenvisninger 
 Om Peter Laigaard  på kanalfrederikshavn.dk

Henvisninger 

Tidligere folketingskandidater fra Liberal Alliance
Kommunalbestyrelsesmedlemmer fra Venstre
Medlemmer af Rigsretten
Folketingsmedlemmer i 2010'erne
Pablo Dorado

Pablo Dorado (født 22. juni 1908, død 18. november 1978) var en uruguayansk fodboldspiller, der som angriber på Uruguays landshold vandt guld ved VM i 1930 på hjemmebane. I finalen mod Argentina scorede han målet til 1-0, og blev dermed den første spiller nogensinde til at score i en VM-finale.

Dorado spillede på klubplan for CA Bella Vista i hjemlandet samt for River Plate i Argentina..

Referencer

Eksterne henvisninger 

Fodboldspillere fra Uruguay
Fodboldspillere fra Club Atlético River Plate
Verdensmestre i fodbold
Personer fra Montevideo
Natsværmer (sang)

{{Infoboks single 
| titel          = Natsværmer
| kunstner       = Lars H.U.G.
| fra album      = Blidt over dig
| A-side         = Natsværmer
| B-side         = ? er lykken så lunefuld
| udgivet        = 1992
| format         = 7" vinyl signle
| indspillet     = 
| genre          = Pop
| længde         = 2:47
| pladeselskab   = Medley Records
| sangskriver    = Lars H.U.G./Johnny Voss
| producer       = K.G.R./H.U.G.
| hitliste       = 
}}Natsværmer er en sang med tekst skrevet af Lars H.U.G. og musik af H.U.G. og Johnny Voss. Sangen er indeholdt på Lars H.U.G.'s album Blidt over dig'' fra 1992 og udgivet på single samme år. På singlens B-side blev udgivet en anden sang fra albummet ""? er lykken så lunefuld".

Coverversion af Anna David 

Den danske sangerinde Anna David, der blev udgivet 4. marts 2011 indspillede et cover af sangen til TV2-programmet Toppen af Poppen, som en ny udgave af Lars H.U.G.s komposition. Nummeret  blev senere udgivet som single.

Hitliste for Anna Davids version

Referencer 

Singler fra 1992
Singler fra 2011
Lorenzo Fernández

Lorenzo Fernández (20. maj 1900 – 16. november 1973) var en spansk-født uruguayansk fodboldspiller og -træner, der med Uruguays landshold vandt guld ved VM i 1930 på hjemmebane. Han spillede i alt 31 landskampe og scorede fire mål, og var også med til at vinde guld ved OL i 1928 i Amsterdam, samt ved Copa América i både 1926 og 1935.

Fernández spillede på klubplan for Montevideo Wanderers og Peñarol i hjemlandet, hvor han med de to sidstnævnte var med til at vinde flere uruguayanske mesteskaber. Efter sit karrierestop var han desuden træner for Peñarol.

Referencer 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra Club Nacional de Football
Fodboldtrænere fra Uruguay
Verdensmestre i fodbold
Álvaro Gestido

Álvaro Pelegrín Gestido (17. maj 1907 – 18. januar 1957) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han spillede i alt 26 landskampe, og var også med til at vinde guld ved OL i 1928 i Amsterdam.

Gestido spillede på klubplan 16 år for CA Peñarol i hjemlandet.

Referencer 

Fodboldspillere fra Uruguay
Fodboldspillere fra Club Atlético Peñarol
Personer fra Montevideo
Verdensmestre i fodbold
Amnat Charoen

Amnat Charoen () er provinshovedstaden i provinsen Amnat Charoen i det nordøstlige Thailand (kaldt Isan-området). Befolkningen anslås (2005) til 34.800.

Byen ligger 583 km øst for Bangkok, og nogen få mil fra Mekong-floden som skiller Thailand fra Laos.

Amnat Charoen fik bystatus under kong Rama IIIs regeringstid. Byen blev først administreret af Nakhon Khemarat, og i dag af Ubon Ratchathani.

Byen blev provinshovedstad da området blev udskilt fra provinsen Ubon Ratchathani den 12. januar 1993.

Udenfor byen ligger Phra Mongkhon Ming Muang en buddhistisk helligdom som er en 20 meter høj siddende Buddha fra 1965 i Buddha Uttayan-parken.

Byen havde en befolkning på 26.305 i 2014.

Kilder

Eksterne henvisninger 

 

Byer i Thailand
Santos Iriarte

Victoriano Santos Iriarte (2. november 1902 – 10. november 1968) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han spillede i alle uruguayanernes fire kampe i turneringen, og opnåede i alt fem landskampe.

Iriarte spillede på klubplan for Racing Club de Montevideo i hjemlandet.

Referencer 

Fodboldspillere fra Uruguay
Verdensmestre i fodbold
Ángel Melogno

Ángel Melogno (født 22. marts 1905, død 27. marts 1945) var en uruguayansk fodboldspiller, der som midtbanespiller på Uruguays landshold vandt guld ved VM i 1930 på hjemmebane. Han var dog ikke på banen i turneringen. Han var også udtaget til OL 1928 i Amsterdam, hvor Uruguay ligeledes vandt guld, men kom heller ikke på banen i denne turnering. Han spillede i alt fem landskampe.

Melogno spillede på klubplan 16 år for CA Bella Vista i hjemlandet.

Referencer

Eksterne henvisninger 

Fodboldspillere fra Uruguay
Verdensmestre i fodbold
Base Mérimée

Base Mérimée er den franske database for monumenter listet som havende national betydning inden for historie, arkitektur eller kunst. Den blev oprettet i 1978 og gjort tilgængelig online i 1995 af afdelingen for arkitektonisk arv i det franske kulturministerium. Databasen opdateres periodisk. Den indeholder information udledt fra den første gennemgang af historiske monumenter lavet af Mérimée i 1840 samt opgørelse over kulturarv, især arkitektur af religiøs, indenlandsk, landbrugsrelateret, uddannelsesmæssig, militær og industriel betydning.

Navnet henviser til forfatteren Prosper Mérimée, som også var den første inspektørgeneral af historiske monumenter.

Eksterne henvisninger

 Officiel hjemmeside

Kultur i Frankrig
Netdatabaser
Latvijas Pasts

Latvijas Pasts er en lettisk statsejet virksomhed og udgør postvæsenet i Letland. Virksomheden kan føres tilbage til 1632, da virksomheden oprindeligt etableredes af Axel Oxenstierna, mens en del af det nuværende Letland var en del af Svensk Livland. Det var den prøjsiske postmester Jacob Becker, der stod for oprettelsen af postforbindelser til og i Riga.

Latvijas Pasts etableredes som et nationalt postvæsen i 1918, hvor det selvstændigt fungerede frem til 1940. Den 2. januar 1992 genetableredes Latvijas Pasts, og virksomheden blev efter liberalisering omdannet til et statsejet aktieselskab i 2004.

Kildehenvisninger

Eksterne henvisninger 
 Latvijas Pasts hjemmeside 

Transportvirksomheder fra Letland
Etableret i 1632
Postvirksomheder
Statsejede virksomheder fra Letland
Edvard Møller

Edvard Møller (7. juli 1841 i Randers – 18. april 1911 i København) var en dansk dyrlæge og fotograf.

Hans forældre var smedemester Thomas Møller (født cirka 1807 i Randers) og hans kone Ane Margrethe født Nielsen cirka 1811 i Randers).

Samtidig med arbejdet som fotograf drev Møller en omfattende dyrlægevirksomhed. Efter at have taget veterinær-eksamen deltog han kort tid efter i felttoget 1864, hvor han fik rig lejlighed til behandling af heste, hvad der da også blev hans specialitet siden. Møller var en velset gæst på Veterinærskolen, og han var censor ved eksaminerne der.

Edvard Møller begyndte sin fotografiske virksomhed i Ørsted ved Randers og boede der fra 1864 indtil 1871, hvorpå han flyttede til Randers. Da han havde virket her i en halv snes år, flyttede han i 1880 til København, hvor han nedsatte sig i Frederiksborggade 37. Han vides at have været medlem af Dansk Photographisk Forening fra i hvert fald år 1883 og var i årene 1892-96 bestyrelsesmedlem i foreningen.

I 1880 blev han gift med Laura Augusta Bolette Marie Møller, (født Kornerup den 11. august 1856 i Randers, død 3. februar 1933 i København.

I 1904 blev han Ridder af Dannebrog.

Referencer

Kilder 

 Ole Hesagers database (baseret på Ochsners registrant) 
Edvard Møller på fotohistorie.com

Dyrlæger fra Danmark
Fotografer fra Danmark
Riddere af Dannebrog
Personer i den 2. Slesvigske Krig fra Danmark
Danskere i 1800-tallet
Danskere i 1900-tallet
Ang Thong

Ang Thong () er provinshovedstaden i Ang Thong i det centrale Thailand. Befolkningen blev anslået til i 2015 til at være på 13.277. Byen ligger ved den store flod Chao Phraya ca. 100 km nord for hovedstaden Bangkok.

Hovedproduktet i jordbrugen i Ang Thong er ris. Der produceres og sælges også kunsthåndværk, især små dukker og håndtrommer af forskellige størrelser. I byen ligger templet Wat Pa Mpok, med en 22 meter lang liggende Buddhastatue.

Under Ayutthaya-tiden var Ang Thongen en vigtig forpost og spillede en vigtig rolle ved kampene mod burmesiske invationsforsøg.

Kilder

Eksterne henvisninger 

 

Byer i Thailand
Wat Phra Kaew

Wat Phra Kaew (Thai: วัดพระแก้ว; fulde navn Wat Phra Sri Rattana Satsadaram, Thai: วัดพระศรีรัตนศาสดาราม) er et buddhistisk tempel i Bangkok. 

Det ligger ved Grand Palace (Det Store Palads) i Phra Nakhon, den historiske bydel i Bangkok. Templet har over 100 spir som er gyldne eller dækket med mosaik og er betragtet som et af de mest betydningsfulde templer i Thailand. Templet kan dateres tilbage til 1782, da Bangkok blev grundlagt.

Kilder

Links 
 Thailandsk guide

Thailands geografi
Buddhistiske templer
Tanjore-maleri

Tanjore-maleri (tamil: தஞ்சாவூர் ஓவியம், thanjavur oviyam) er en malestil i det sydlige Indien, hjemmehørende i byen Thanjavur (angliseret form Tanjore) i delstaten Tamil Nadu. Denne kunstform kan dateres tilbage til omkring 1600 e.Kr., en periode, hvor Nayakas af Thanjavur opmuntrede til kunstudfoldelse – primært klassisk dans og musik – såvel som litteratur både på telugu og tamilsk. 

Tanjore-malerier er kendt for deres overfladerigdom, levende farver og kompakte komposition. Da de hovedsagelig tjener som bekendelsesikoner, er temaerne for de fleste af disse malerier  hinduistiske guder, gudinder og helgener. Man går ud fra episoder fra hinduistisk tradition til uddybning af hovedpersonen eller personer placeret i den centrale del af billedet.

Tanjore-malerier er panelmalerier udført på massive træplanker, og derfor kaldes de også  palagai padam (palagai:" træplanke", padam: "billede") i lokal sprogbrug. I moderne tid er disse malerier blevet souvenirs ved festlige lejligheder i det sydlige Indien, til dekoration af vægge eller som samleobjekter for kunstelskere.

Referencer

Eksterne henvisninger 

Indiens kultur
Tamil Nadu
Maleri
Pedro Petrone

Pedro Petrone (11. maj 1905 – 13. december 1964) var en uruguayansk fodboldspiller, der som angriber på Uruguays landshold vandt guld ved VM i 1930 på hjemmebane. Han spillede i alt 29 landskampe, hvori han scorede intet mindre end 24 mål. Han var også med til at vinde guld ved OL i 1924 i Paris og OL i 1928 i Amsterdam.

Petrone spillede på klubplan primært for Nacional i hjemlandet, men var også to år i Europa, hvor han repræsenterede Fiorentina i Italien.

Referencer 

Fodboldspillere fra Uruguay
Fodboldspillere fra ACF Fiorentina
Verdensmestre i fodbold
Fodboldspillere fra Club Nacional de Football
Personer fra Montevideo
Conduelo Píriz

Conduelo Píriz (17. juni 1905 – 25. december 1976) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var dog ikke på banen i turneringen. I alt nåede han at spille syv landskampe.

Píriz spillede på klubplan for Nacional i hjemlandet.

Referencer 

Fodboldspillere fra Uruguay
Fodboldspillere fra Club Nacional de Football
Verdensmestre i fodbold
Borobudur

Borobudur er et buddhistisk kloster tilknyttet mahayanatraditionen og er det største buddhistiske monument i verden. Det ligger i det centrale Java i Indonesien, 40 km nordvest for Yogyakarta. Det blev bygget mellem 750 og 850 af Sailendra-dynastiets javanesiske herskere. Navnet kan komme fra sanskrit, Vihara Buddha Ur, som kan oversættes til buddhistempelet på bjerget. Anlægget er et af Indonesiens førende turistmål. Den britiske guvernør Sir Stamford Raffles tog i 1812 initiativ til at redde ruinbyen fra at forfalde.

Tempelanlægget blev i 1991 indskrevet på  UNESCOs liste over Verdensarven.

Links 

 Borobudur

Bygninger, konstruktioner og anlæg i Indonesien
Klostre
Buddhistiske templer
Verdensarvsområder i Asien-Australasien
Emilio Recoba

Emilio Recoba (3. november 1903 – 12. september 1992) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var dog ikke på banen i turneringen. I alt nåede han at spille fem landskampe.

Recoba spillede på klubplan for Nacional i hjemlandet.

Referencer 

Fodboldspillere fra Uruguay
Fodboldspillere fra Club Nacional de Football
Verdensmestre i fodbold
Carlos Riolfo

Carlos Riolfo Secco (5. november 1905 – 5. december 1978) var en uruguayansk fodboldspiller, der med Uruguays landshold vandt guld ved VM i 1930 på hjemmebane. Han var dog ikke på banen i turneringen.

Riolfo spillede på klubplan for CA Peñarol i hjemlandet.

Referencer 

Fodboldspillere fra Uruguay
Fodboldspillere fra Club Atlético Peñarol
Verdensmestre i fodbold
Lockheed AC-130

Lockheed AC-130 ildstøttefly er en variant af C-130 Hercules-transportflyet. AC-130 er svært bevæbnet og benyttes mod jordmål. Det grundlæggende flyskrog bliver produceret af Lockheed Martin, mens Boeing er ansvarlig for omdannelsen til et ildstøttefly.

Historie 
De første fly blev ombygget i 1967 under Vietnam-krigen, da AC-130A Gunship II erstattede AC-47 Spooky. Det skete for at forbedre længden af en mission og øge kapaciteten af ammunition og våben. Endvidere flyver det hurtigere og højere end kamphelikopterne. De første fly der blev ombygget, fik kun monteret natkikkert og gatlingmaskingeværer i snuden, men senere blev 20 mm kanoner, 40 mm Boforskanoner og 105 mm M102 haubitser monteret. Der er blevet lavet 6 udgaver af AC-130.

Alle våbnene om bord er monteret i bagbords (venstre) side af flyet. Under et angreb, flyves i en stor cirkel omkring målet, hvilket gør det muligt at skyde på målet i længere tid end et konventionelt kampfly. Flyet er udstyret med infrarøde sensorer og radar, hvilket gør natangreb muligt.

Den eneste bruger af flyet, er United States Air Force, som bruger modellerne AC-130H Spectre, AC-130U Spooky, og AC-130W Stinger II. Flyene har været brugt i Vietnam-krigen, USA's invasion af Panama, Golfkrigen, Afghanistan, og senest Borgerkrigen i Libyen.

Specifikationer og versioner 

Våbenbestykning:

AC-130A Project Gunship II
4 × 7,62 mm GAU-2/A maskingeværer
4 × 20 mm M61 Vulcan 6-løbet gatling-maskinkanoner

AC-130A Surprise Package, Pave Pronto, AC-130E Pave Spectre
2 × 7,62 mm GAU-2/A maskingeværer
2 × 20 mm M61 Vulcan maskinkanoner
2 × 40 mm L/60 Bofors maskinkanoner

AC-130E Pave Aegis
2 × 20 mm M61 Vulcan maskinkanoner
1 × 40 mm L/60 Bofors maskinkanon
1 × 105 mm M102 haubits

AC-130H Spectre 
(omkring år 2000 og før)
2 × 20 mm M61 Vulcan maskinkanoner
1 × 40 mm L/60 Bofors maskinkanon
1 × 105 mm M102 haubits
(Nuværende bestykning)
1 × 40 mm L/60 Bofors maskinkanon
1 × 105 mm M102 haubits

AC-130U Spooky II
1 × General Dynamics 25 mm GAU-12/U Equalizer 5-løbet gatling-maskinkanon
1 × 40 mm L/60 Bofors maskinkanon
1 × 105 mm M102 haubits

AC-130W Stinger II
1 × 30 mm ATK GAU-23/A maskinkanon
Gunslinger-våbensystem med affyringsrør til AGM-176 Griffin-missiler og / eller GBU-44/B Viper Strike-ammunition.
AGM-114 Hellfire-missiler, GBU-39 og/eller GBU-53/B SDB IIs.

Eksterne henvisninger 

Militærfly fra USA
Ildstøttefly
AC-130
4-motors propelfly
Cornelis de Graeff

Cornelis de Graeff (født 15. oktober 1599, død 4. maj 1664) var en nederlandsk aristokrat og politiker fra den hollandske guldalder.

Biografi 
Cornelis de Graeff blev født i Amsterdam, og han var søn af Jacob Dircksz de Graeff og hans hustru Aeltje Boelens Loen. Familien De Graeff var af østrigsk oprindelse og en af de vigtigste familier i Amsterdam-patriciatet. De Graeff giftede sig 14. august 1635 med Catharina Hooft.

De Graeff var delegeret i de nederlanske generalstater fra 1645 til 1647. Han tilhørte det republikanske parti af Andries Bicker og Johan de Witt, der stod i opposition til huset Oranien.

I 1658 sendte han Polen hjælp med flåden, og i 1659 lod han Jacob van Wassenaer Obdam bringe Danmark undsætning under Københavns belejring. Alt imens havde Cornelis de Graeff indadtil fremmet de republikanske bypatricieres magt og holdt fyrstehusets parti nede. Hans politik stod i nøje samklang med hans faders stilling over for fyrstehuset. De Graeff vogtede da nøje på sit partis magt, om end han lod Vilhelm III kyndig og godt oplære.

Litteratur 
 Israel, Jonathan I. (1995) The dutch Republic - Its Rise, Greatness, and Fall - 1477-1806, Clarendon Press, Oxford, 
 Rowen, Herbert H. (1986) John de Witt - Statesman of the „True Freedom“, Cambridge University Press, 
 Kernkamp, G.W. (1977) Prins Willem II 1626-1650, p. 107-110.
 Zandvliet, Kees De 250 rijksten van de Gouden Eeuw - Kapitaal, macht, familie en levensstijl (2006 Amsterdam; Nieuw Amsterdam Uitgevers)
 Burke, P. (1994) Venice and Amsterdam. A study of seventeenth-century élites.

Noter

Eksterne henvisninger 

 biografi I af Cornelis de Graeff – Nieuw Nederlandsch biografisch woordenboek. Del 2 
 biografi II af Cornelis de Graeff – Nieuw Nederlandsch biografisch woordenboek. Del 7 
 Triumpf of Peace  

Borgmestre i Amsterdam
Politikere fra Nederlandene
Kunstsamlere
Baroner fra Nederlandene
Cornelis
Drigungklosteret

Drigungklosteret er et kendt kloster som ligger i Tibet og som mest er kendt for at udføre himmelbegravelser. Klosterets fulde navn er Drigungtil Ogmin Jangchubling kloster og er opkaldt etter klosterets beliggenhed i en dal cirka 150 km øst for Lhasa i Drigung-distriktet.

Klosteret blev grundlagt i 1179 af Drigung Kyobpa Jigten-gonpo-rinchenpel  (1143-1217) eller Kyobpa Rinpoche som han også bliver kaldt. Klosteret blev renoveret i 1980 men klostrets oprindelige udsende er godt bevaret. 

Klostre
Kultur i Tibet
Etableret i 1179